Νταβίντ ντε Χέα

Ο Νταβίντ Ντε Χέα (ισπανικά: David de Gea, ισπανική  προφορά ΔΦΑ: [daˈβið ðe ˈxea], 7 Νοεμβρίου 1990) είναι Ισπανός ποδοσφαιριστής.

Καριέρα

Ατλέτικο Μαδρίτης 
Ο Ντε Χέα γεννήθηκε στη Μαδρίτη και ξεκίνησε την ποδοσφαιρική του καριέρα από τις ακαδημίες της Ατλέτικο Μαδρίτης. Τη σεζόν 2008-2009  αγωνίστηκε με την Ατλέτικο Β΄. Καθώς όμως το 2009 ο Ρομπέρτο, ο βασικός τερματοφύλακας της ομάδας της Μαδρίτης, τραυματίστηκε στο 27ο λεπτό της αναμέτρησης Πόρτο-Ατλέτικο Μαδρίτης, στα πλαίσια για το Τσάμπιονς Λιγκ 2009-10,  πραγματοποίησε το ντεμπούτο του με την πρώτη ομάδα. Δέχτηκε όμως 2 γκολ στο τέλος του αγώνα. Τρεις μέρες αργότερα ο Ισπανός τερματοφύλακας έκανε το ντεμπούτο του στη Πριμέρα Ντιβιζιόν ενάντια στη Σαραγόσα.

Τη σεζόν 2009-2010 ο Ντε Χέα έγινε βασικός στην εντεκάδα. Πήρε δύο φορές τον τίτλο του πολυτιμότερου παίκτη, με αντίπαλο τον Άρη Θεσσαλονίκης που η Ατλέτικο έχασε με 1-0 και στην revans 2-3 αυτές ήταν αναμετρήσεις για το Europa league επίσης με την Βαλένθια ΚΦ και στην Αθλέτικ Μπιλμπάο. Επίσης ήταν βασικός στον τελικό του Γιουρόπα Λιγκ 2009-10 με αντίπαλο τη Φούλαμ.

Την επόμενη σεζόν, βοήθησε την ομάδα του να κατακτήσει το Σούπερ Καπ έναντι της Ίντερ με 2-0 επειδή απέκρουσε πέναλτι του Ντιέγο Μιλίτο στην εκπνοή του αγώνα. Έτσι έγινε αναντικατάστατος κάτω από τα δοκάρια της Ατλέτικο Μαδρίτης. Συνολικά στην Ατλέτικο Β΄ αγωνίστηκε σε 35 ματς, ενώ με την πρώτη ομάδα σε 57 ματς.

Μάντσεστερ Γιουνάιτεντ 

Η Μάντσεστερ Γιουνάιτεντ ήθελε πολύ να αποκτήσει τον Ντε Χέα, λόγω του ότι ο βασικός τερματοφύλακας της αγγλικής ομάδας Έντβιν Φαν Ντερ Σαρ αποσύρθηκε από το ποδόσφαιρο. Στις 27 Ιουνίου 2011 ο Ντε Χέα συμφώνησε με τη Μάντσεστερ Γιουνάιτεντ έναντι 20.000.000 ευρώ περίπου.

Τη σεζόν 2011-2012 ο Ντε Χέα πραγματοποιούσε εξαιρετικές εμφανίσεις με αποκρούσεις πέναλτι ή με καταπληκτικές επεμβάσεις. Όμως μετά την ήττα από την Μπλάκμπερν, ο Ντε Χέα κατηγορήθηκε από τα Μέσα Μαζικής Ενημέρωσης της Αγγλίας και αντικαταστάθηκε από τον Αντρές Λιντεγκαρντ. Ωστόσο ο Λιντεγκαρντ τραυματίστηκε και δόθηκε η ευκαιρία στον Ντε Χέα να ξαναγίνει βασικός στην εντεκάδα.

Ο Ντε Χέα την επόμενη σεζόν αγωνίστηκε στους Ολυμπιακούς Αγώνες με την Εθνική Ισπανίας U23. Έτσι έχασε την περίοδο πριν από την έναρξη της σεζόν. Λίγες μέρες πριν τον αγώνα με τη Μάντσεστερ Σίτι, ο πρώην τερματοφύλακας της Γιουνάιτεντ, Άλεξ Στέπνεϊ, δήλωσε ότι ο Ντε Χέα έχει τις δυνατότητες για τέτοια ματς, και αυτό αποδείχτηκε στις 9 Δεκεμβρίου 2012 με εντυπωσιακές αποκρούσεις βοήθησε την ομάδα του να νικήσει με 3-2. Επίσης στο γύρο των 16 του Τσάμπιονς Λιγκ 2012-13 με αντίπαλο τη Ρεάλ Μαδρίτης ο Ντε Χέα πραγματοποίησε μία πολύ καλή εμφάνιση διατηρώντας το 1-1. Μετά τον αγώνα ο Άλεξ Φέργκιουσον επαίνεσε τον Ντε Χέα για την απόδοσή του. Στην πρώτη του χρονιά κατέκτησε το πρωτάθλημα της Πρεμιερ Λιγκ, το τελευταίο της ομάδας μέχρι  σήμερα. Το 2016 κατέκτησε το Κύπελλο Αγγλίας, και το 2017 το Λιγκ Καπ και το Γιουροπα Λιγκ, τα δυο τελευταία μέχρι τώρα τρόπαια του συλλόγου. Έχει αγωνιστεί σε περισσότερους απο 440 αγώνες, κρατώντας ανέπαφη την εστία του σε 188 απο αυτούς.

Εθνική Ομάδα 

Έχει αγωνιστεί με την Εθνική Ισπανίας U15, U17, U19, U20, U21 και U23. Με την πρώτη ομάδα έχει αγωνιστεί ως βασικός στο Ευρωπαϊκό Πρωτάθλημα του 2016 και το Παγκόσμιο Κύπελλο του 2018, ενώ συμμετείχε και στην ομάδα  του Παγκοσμίου Κυπέλλου του 2014 και του Ευρωπαϊκού Πρωταθλήματος του 2020. Έχει κατακτήσει με την Εθνική Ισπανίας U17 ένα Ευρωπαϊκό πρωτάθλημα ποδοσφαίρου Παίδων το 2007 και με την Εθνική Ισπανίας U21 ένα Ευρωπαϊκό πρωτάθλημα ποδοσφαίρου Ελπίδων το 2011.

Τίτλοι

Σύλλογοι

Ατλέτικο Μαδρίτης 

ΟΥΕΦΑ Γιουρόπα Λιγκ (1): 2009-2010
ΟΥΕΦΑ Σούπερ Καπ (1): 2010

Μάντσεστερ Γιουνάιτεντ 

FA Community Shield (3): 2011, 2013, 2016
 Πρέμιερ Λιγκ (1): 2012-13
Λιγκ Καπ Αγγλίας (1): 2017
FA Cup (1): 2016
ΟΥΕΦΑ Γιουρόπα Λιγκ (1): 2016-17

Εθνική Ομάδα

Ισπανία U17 
Ευρωπαϊκό πρωτάθλημα ποδοσφαίρου Παίδων (1): 2007

Ισπανία U21 
Ευρωπαϊκό πρωτάθλημα ποδοσφαίρου Ελπίδων (1): 2011

Εξωτερικοί σύνδεσμοι 

Manchester United profile
BDFutbol profile

Ποδοσφαιριστές Ατλέτικο Μαδρίτης
Ποδοσφαιριστές Μάντσεστερ Γιουνάιτεντ
Ποδοσφαιριστές Εθνικής Ισπανίας Κ20
Ισπανοί ποδοσφαιριστές
Τερματοφύλακες ποδοσφαιριστές
Ποδοσφαιριστές Πρέμιερ Λιγκ
Ποδοσφαιριστές Πριμέρα Ντιβιζιόν
Ποδοσφαιριστές ολυμπιακής ομάδας Ισπανίας
Ποδοσφαιριστές Εθνικής Ισπανίας Κ15
Ποδοσφαιριστές Εθνικής Ισπανίας Κ19
Ποδοσφαιριστές Εθνικής Ισπανίας Κ21
Ποδοσφαιριστές Εθνικής Ισπανίας Κ17
Ποδοσφαιριστές Ατλέτικο Μαδρίτης Β
Ποδοσφαιριστές Εθνικής Ισπανίας
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2014
Ποδοσφαιριστές Παγκοσμίου Κυπέλλου 2018
Παίκτες νικητές ΟΥΕΦΑ Γιουρόπα Λιγκ
Ποδοσφαιριστές Ευρωπαϊκού Πρωταθλήματος 2020